turjo4nis/wikipedia-bn-dump-20250701 huggingface dataset:
হিনা রব্বানী খার

হিনা রব্বানী খার (উর্দু: حنا ربانی کھر; জন্ম: ১৯শে ডিসেম্বর, ১৯৭৭) হচ্ছেন একজন পাকিস্তানি রাজনীতিবিদ, যিনি ফেব্রুয়ারি ২০১১ থেকে মার্চ ২০১৩ পর্যন্ত পাকিস্তানের ২১তম পররাষ্ট্রমন্ত্রী হিসেবে দায়িত্ব পালন করেন। তিনি ৩৩ বছর বয়সে, সর্বকনিষ্ঠ রাজনীতিবিদ ও প্রথম নারী হিসেবে এই পদে অধিষ্ঠিত হন।

তথ্যসূত্র

বহিঃসংযোগ 
 "Hina Rabbani Khar rumoured to be in love with Bilawal Bhutto"
 "Minister of Foreign Affairs". mofa.gov.pk.
 "Minister of Pakistan". BBC News.
 পাকিস্তান লাইভ 

দ

১৯৭৭-এ জন্ম
জীবিত ব্যক্তি
লাহোর বিশ্ববিদ্যালয়ের ব্যবস্থাপনা বিজ্ঞানের প্রক্তন ছাত্র
যুদ্ধে নারী
পাকিস্তান জাতীয় পরিষদের সদস্য
পাকিস্তান পিপলস পার্টির রাজনীতিবিদ
রাজনীতিতে পাকিস্তানি নারী
মুলতানের ব্যক্তি
নারী পররাষ্ট্রমন্ত্রী
নারী অর্থনীতিবিদ
পাকিস্তানের পররাষ্ট্রমন্ত্রী
পাকিস্তানি ব্যবসায়ী
সারাইকি ব্যক্তি
ইউসুফ রাজা গিলানী সরকার
উত্তর-পশ্চিম পাকিস্তানে যুদ্ধের মানুষ
পাকিস্তানি কূটনীতিবিদ
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদ সদস্য ২০০৮-২০১৩
পাকিস্তান জাতীয় পরিষদ সদস্য ২০১৮-২০২৩
পাকিস্তান জাতীয় পরিষদের মহিলা সদস্য
মিসবাহ-উল-হক

মিসবাহ-উল-হক খান নিয়াজী (; জন্ম: ২৮ মে, ১৯৭৪) পাঞ্জাবে জন্মগ্রহণকারী পাকিস্তানের আন্তর্জাতিক ক্রিকেটার। টেস্ট ক্রিকেট এবং একদিনের আন্তর্জাতিক ক্রিকেটে পাকিস্তান জাতীয় ক্রিকেট দলের সাবেক অধিনায়ক। মধ্যমসারির ব্যাটসম্যানরূপে খেলতেই তিনি অধিক পছন্দ ও স্বাচ্ছ্যন্দবোধ করেন। অত্যন্ত স্থির মেজাজ নিয়ে মাঠে নামেন মিসবাহ। পাকিস্তানের ইউনিভার্সিটি অব ম্যানেজমেন্ট এন্ড টেকনোলজিতে ব্যবসায় প্রশাসনে স্নাতকোত্তর ডিগ্রী অর্জন করেছেন তিনি।

ক্রিকেট জীবন 
২০১০ সালের আইসিসি বিশ্ব টুয়েন্টি২০ প্রতিযোগিতার পর থেকে মিসবাহ বাদ পড়ে যান। এরফলে তিনি ২০১০ সালের আগস্ট মাসে বিতর্কিত ইংল্যান্ড সফরে দলে অংশগ্রহণ করতে পারেননি। এ সফরে পাকিস্তানের ব্যাটিং মেরুদণ্ড ভেঙ্গে পড়েছিল। ফলে দক্ষিণ আফ্রিকার বিপক্ষে সংযুক্ত আরব আমিরাতে দলকে পুনরায় নেতৃত্ব দেন। অনেক ক্রিকেটানুরাগীই মিসবাহকে অধিনায়ক হিসেবে মনোনয়ন দেয়ায় বিস্মিত হয়েছিলেন। ওয়াসিম আকরাম তার অংশগ্রহণকে স্বাগত জানান এবং আশাবাদ ব্যক্ত করেন যে সবকিছুই সঠিকভাবে ও পরিকল্পনামাফিক সম্পন্ন হবে। পাকিস্তানের সাবেক কোচ জিওফ লসনও বিশ্বাস করেন যে এরফলে মিসবাহ পাকিস্তানের জন্যে তার সেরা খেলা উপহার দিতে সক্ষম হবেন এবং তার অধিনায়কত্বও আরো স্বয়ংসম্পূর্ণ হবে।

পরিসংখ্যান 
মিসবাহ-উল-হকের টেস্ট শতকের পরিসংখ্যান নিম্নে প্রদান করা হলো:

 * অপরাজিত থাকার চিহ্ন বহন করে

টি-২০ আন্তর্জাতিক অর্ধ-শতক

পুরস্কার

টেষ্ট পুরস্কার

ম্যান অব দ্য ম্যাচ পুরস্কার

ম্যান অব দ্য সিরিজ পুরস্কার

ওডিআই পুরস্কার

ম্যান অব দ্য ম্যাচ পুরস্কার

ম্যান অব দ্য সিরিজ পুরসআর

তথ্যসূত্র

বহিঃসংযোগ 

 

পাকিস্তানি ক্রিকেটার
১৯৭৪-এ জন্ম
জীবিত ব্যক্তি
পাকিস্তানের টেস্ট ক্রিকেটার
পাকিস্তান জাতীয় ক্রিকেট দলের অধিনায়ক
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
ইসলামাবাদ ইউনাইটেডের ক্রিকেটার
পেশাওয়ার জালমির ক্রিকেটার
লাহোর থেকে আগত ক্রিকেটার
মিয়ানওয়ালী থেকে আগত ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
কন্দুরাতা ওয়ারিয়র্সের ক্রিকেটার
সেন্ট লুসিয়া কিংসের ক্রিকেটার
উইজডেন বর্ষসেরা ক্রিকেটার
পাকিস্তানের টেস্ট ক্রিকেট অধিনায়ক
পাঞ্জাবের (পাকিস্তান) ক্রিকেটার
সারগোদার ক্রিকেটার
খান রিসার্চ ল্যাবরেটরিজের ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
ফয়সালাবাদের ক্রিকেটার
বেলুচিস্তানের ক্রিকেটার
ফয়সালাবাদ উল্ভসের ক্রিকেটার
বেলুচিস্তান বিয়ার্সের ক্রিকেটার
বার্বাডোস রয়্যালসের ক্রিকেটার
রংপুর রাইডার্সের ক্রিকেটার
মেরিলেবোন ক্রিকেট ক্লাবের ক্রিকেটার
সিতারা-ই-ইমতিয়াজ প্রাপক
পশতু ব্যক্তি
পাকিস্তানি মুসলিম
পাকিস্তানি জনহিতৈষী
পাকিস্তানি ক্রিকেট কোচ
পাকিস্তান জাতীয় ক্রিকেট দলের কোচ
উৎপাদন

উৎপাদন বা শিল্পজাত পণ্য উৎপাদন বলতে ব্যবহার বা বিক্রি করার উদ্দেশ্যে শ্রম, যন্ত্র ও সরঞ্জাম ব্যবহার করে বিভিন্ন জৈব ও রাসায়নিক প্রক্রিয়ার মধ্য দিয়ে পণ্য সৃষ্টি বা প্রস্তুত করাকে বোঝায়। শিল্পজাত পণ্য উৎপাদনকে ঐতিহ্যগতভাবে অর্থনীতির দ্বিতীয় খাতের অংশ হিসেবে গণ্য করা হয়। হস্তশিল্প থেকে শুরু করে আধুনিক প্রযুক্তিনির্ভর উৎপাদন এর আওতায় পড়ে। তবে সাধারণত শিল্পজাত পণ্য উৎপাদন বলতে যান্ত্রিক উপায়ে কারখানাতে কোনও পণ্যের গণ-উৎপাদনকেই বোঝানো হয়, যেখানে অর্থনীতির প্রথম খাত থেকে প্রাপ্ত কাঁচামাল থেকে বিপুল পরিমাণে সমাপ্ত পণ্য প্রস্তুত করা হয়। উৎপাদিত পণ্যগুলিকে অর্থনীতির তৃতীয় খাতের মাধ্যমে অন্তিম ব্যবহারকারীর কাছে বিতরণ করা হয় (সাধারণত প্রথমে এগুলি পাইকারী বিক্রেতার নিকট বিক্রি করা হয়, যারা সেগুলি আবার খুচরা বিক্রেতার নিকট বিক্রি করে এবং খুচরা বিক্রেতারা সেগুলো শেষ পর্যন্ত ভোক্তাদের নিকট বিক্রি করে)। তবে কখনো কখনো উৎপাদিত পণ্যগুলিকে আরও জটিল পণ্য (যেমন বিমান, গৃহস্থালি যন্ত্রপাতি, আসবাবপত্র, ক্রীড়া সরঞ্জাম বা মোটরযান, ইত্যাদি) প্রস্তুত করার ক্ষেত্রে কাচাঁমাল হিসেবে ব্যবহৃত হয়। সকল ধরনের অর্থনৈতিক ব্যবস্থাতেই শিল্পজাত পণ্য উৎপাদনের গুরুত্ব অপরিসীম। মুক্ত বাজার অর্থনীতিতে, সাধারণত ভোক্তার নিকট বিক্রয় করে মুনাফা লাভের উদ্দেশ্যেই শিল্পজাত পণ্যের উৎপাদন করা হয়ে থাকে। সমষ্টিগত অর্থনীতিতে, শিল্পজাত পণ্য উৎপাদন মূলত রাষ্ট্র দ্বারা নিয়ন্ত্রিত হয়, যা কেন্দ্রীয়ভাবে পরিকল্পিত অর্থনীতির চাহিদা যোগানের উদ্দেশ্যে পরিচালিত হয়। মিশ্র অর্থনৈতিক ব্যবস্থায় শিল্পজাত পণ্য উৎপাদন প্রক্রিয়ার উপর সরকারের কিছুটা নিয়ন্ত্রণ থাকে।

উৎপাদন উৎপাদন প্রকৌশল ও শিল্প নকশা ক্ষেত্রগুলির সাথে নিবিড়ভাবে সম্পর্কিত। উৎপাদন প্রকৌশল ক্ষেত্রে উৎপাদন প্রক্রিয়ার নকশা ও কাম্যকরণ করা হয়, যে প্রক্রিয়ার মাধ্যমে ধাপে ধাপে কাঁচামাল অন্তিম দ্রব্যে রূপান্তরিত হয়।

বিশ্ব পর্যায়ে বৃহৎ শিল্প উৎপাদকদের মধ্যে উত্তর আমেরিকার জেনারেল মোটরস, জেনারেল ইলেক্ট্রিক্স, ইউরোপের ভোক্সওয়াগেন, সিমেন্স ও মিশেলিন উল্লেখযোগ্য। এশিয়ার শিল্প উৎপাদকদের মধ্যে রয়েছে স্যামসাং, টয়োটা ও ব্রিজস্টোন। প্রথম দিকে উৎপাদন মূলত কারিগর এবং তার সহকারীদের দ্বারা পরিচালিত হত। প্রশিক্ষণ দেওয়া হত শিক্ষানবিশের দ্বারা। শিল্পজগতের পূর্বে যখন মানুষ শিল্প সম্মন্ধে ততটা শিক্ষিত হয়নি তখন বণিকসংঘের দ্বারা উৎপাদন নিয়ন্ত্রণ হত।শিল্প বিপ্লবের পূর্বে বেশিরভাগ উৎপাদন সম্পাদন হত গ্রামীণ এলাকায় যেখানে কৃষিকার্যের সম্বন্ধীয় গৃহকেন্দ্রিক উৎপাদন বাবস্থা পরিচালিত হত দ্বিতীয় পেশা হিসেবে। প্রায় সমস্ত গৃহে এইসব উৎপাদন পরিচালিত হত।

শিল্পজাত পণ্য উৎপাদনকে ইংরেজিতে ম্যানুফ্যাকচারিং বা কদাচিৎ ফ্যাব্রিকেশন বলা হয়।

তথ্যসূত্র

বহিঃসংযোগ 
 Cato Institute article:Thriving in a Global Economy: The Truth about U.S. Manufacturing and Trade
 How Everyday Things Are Made: video presentations.Alina
 TIME Magazine article on American manufacturing's global effectiveness 
 Grant Thornton IBR 2008 Manufacturing industry focus
 MFGWatch - Quarterly Survey of North American Manufacturers 
 - EEF, the manufacturers' organisation - industry group representing uk manufacturers 
 - Industry Today - Industrial and Manufacturing Methodologies

 
শিল্প
মূল বিষয়ের নিবন্ধ
শিল্পজাত পণ্য উৎপাদন
উৎপাদন ও প্রস্তুতকরণ
আবুল কাসেম খান

আবুল কাশেম খান (১৯০৫-৩১ মার্চ ১৯৯১) যিনি এ কে খান নামে পরিচিত। একজন রাজনীতিবিদ, আইন শাস্ত্রজ্ঞ, ব্যবসায়ী এবং শিল্পপতি। তিনি সাধারণত একে খান হিসেবে পরিচিত ছিলেন। তার পিতার নাম আবদুল লতিফ খান এবং মাতার নাম মা ওয়াহাবুন্নিসা চৌধুরানী। তাদের পরিবার ষোড়শ শতাব্দীতে গৌড়ের আমীর হামযা খানের বংশধর বলে দাবি করেন।

জন্ম ও শিক্ষাজীবন 
আবুল কাশেম খান ১৯০৫ সালের ৫ এপ্রিল চট্টগ্রাম শহরের চান্দগাঁও থানার ৫ নং মোহরা ওয়ার্ডে জন্মগ্রহণ করেন। তার পিতা আবদুল লতিফ খান চট্টগ্রামের ফতেয়াবাদের সাবরেজিষ্টার ছিলেন। তিনি কলকাতার প্রেসিডেন্সী কলেজ থেকে বি.এ. (সম্মান) এবং পরে এম.এ. পাশ করেন। ১৯৩৫ সালে বেঙ্গল সিভিল সার্ভিসে প্রতিযোগিতামূলক পরীক্ষায় পাশ করেবিচার বিভাগে মনোনয়ন লাভ করেন।

কর্মজীবন 
১৯৩৪ সালে তিনি  কলকাতা হাইকোর্টে ওকালতি শুরু করেন। ১৯৩৫ সালে মুনসেফ হিসেবে যোগদান করে ১৯৪৪ সাল পর্যন্ত বেঙ্গল সিভিল সার্ভিসের সদস্য হিসেবে কাজ করেন। এরপর তিনি তার শ্বশুর বিশিষ্ট ব্যবসায়ী আবদুল বারী চৌধুরী কর্তৃক প্রভাবিত হয়ে সিভিল সার্ভিস ত্যাগ করে ব্যবসা শুরু করেন। তার শ্বশুরের পৃষ্টপোষকতায় ব্যবসা বাণিজ্যে তিনি অসাধারণ সফলতা অর্জন করেন। বাঙ্গালী মালিকানাধীন প্রথম ব্যাংক ইস্টার্ন মার্কেন্টাইল ব্যাংক (বর্তমানে পূবালী ব্যাংক) প্রতিষ্ঠায় তিনি অগ্রণী ভূমিকা পালন করেন। ১৯৪৬ সালে মুসলিম লীগের প্রার্থী হিসেবে তিনি ভারতীয় আইনসভার সদস্য নির্বাচিত হন। ১৯৪৭ সালে পাকিস্তান আইন সভার সদস্য হন। ১৯৭১ সালের ২৮ মার্চ চট্টগ্রামের কালুরঘাট বেতার সম্প্রচার কেন্দ্র থেকে তৎকালীন মেজর জিয়াউর রহমান ইংরেজিতে স্বাধীনতার যে ঘোষণাটি দেন, সেটি লিখে দিয়েছিলেন এ.কে. খান।

পারিবারিক জীবন 
ব্রিটিশ আমলে ব্যবসা-বাণিজ্যের অগ্রদূত বেঙ্গল-বার্মা স্টিম নেভিগেশন কোম্পানির মালিক জনাব আবদুল বারী চৌধুরীর প্রথমা কন্যা শামসুন্নাহার বেগমের সাথে ১৯৩৫ সালে কলিকাতা হাইকোর্টের এডভোকেট থাকাকালীন তিনি বিবাহ বন্ধনে আবদ্ধ হন। পারিবারিক জীবনে তিনি পাঁচ পুত্র ও চার কন্যা সন্তানের জনক। তার বড় সন্তান মরহুম এ.এম. জহিরুদ্দিন খান বাংলাদেশ সরকারের একজন স্বনামধন্য মন্ত্রী ছিলেন। ২য় সন্তান এ.কে. শামসুদ্দিন খান বর্তমানে এ.কে.খান শিল্প গোষ্ঠীর চেয়ারম্যান এবং সালাহ উদ্দীন কাসেম খান ম্যানেজিং ডিরেক্টর ও তুরস্কের অনারারি কনসাল জেনারেল।

মৃত্যু 
তার স্ত্রী বিয়োগের দুইমাস পর ১৯৯১ সালের ৩১ মার্চ তিনি মৃত্যুবরণ করেন। পরদিন চট্টগ্রামের লালদীঘি ময়দানে তার জানাজার নামাজ অনুষ্ঠিত হয়।

আরও দেখুন 
 আবদুল বারী চৌধুরী

তথ্যসূত্র

বহিঃসংযোগ 
 বাংলাপিডিয়া

১৯০৫-এ জন্ম
১৯৯১-এ মৃত্যু
চট্টগ্রাম জেলার রাজনীতিবিদ
বাংলাদেশী রাজনীতিবিদ
২০শ শতাব্দীর বাংলাদেশী আইনজীবী
বাংলাদেশী মুসলিম
পাকিস্তানের কেন্দ্রীয় মন্ত্রী
কলকাতা বিশ্ববিদ্যালয়ের প্রাক্তন শিক্ষার্থী
পাকিস্তান জাতীয় পরিষদ সদস্য ১৯৬২-১৯৬৫
চট্টগ্রাম জেলার ব্যক্তি
২০শ শতাব্দীর বাঙালি
২০শ শতাব্দীর বাংলাদেশী ব্যবসায়ী
পাকিস্তান গণপরিষদ সদস্য
১৯৮৩ ক্রিকেট বিশ্বকাপ নক-আউট পর্ব



সেমি-ফাইনাল

ফাইনাল 

১৯৮৩ ক্রিকেট বিশ্বকাপ ফাইনাল ২৫ জুন, ১৯৮৩ তারিখে লন্ডন নগরীর লর্ডসে অনুষ্ঠিত হয়। আইসিসি ক্রিকেট বিশ্বকাপ প্রতিযোগিতার ফাইনাল খেলাটি লর্ডস ক্রিকেট গ্রাউন্ডে তৃতীয়বারের মতো অনুষ্ঠিত হয়। এ বিশ্বকাপ ক্রিকেটের ফাইনালে গতবারের ন্যায় আবারো ওয়েস্ট ইন্ডিজ অংশগ্রহণ করে। এবার তারা ভারতের বিরুদ্ধে প্রতিদ্বন্দ্বিতা করে। কিন্তু ভারতীয় দলের কাছে ৪৩ রানের স্বল্প ব্যবধানে পরাজিত হয় ওয়েস্ট ইন্ডিজ। নতুন চ্যাম্পিয়ন হিসেবে প্রথমবারের মতো ভারতীয় দলের অধিনায়ক কপিল দেব প্রুডেন্সিয়াল ট্রফি উত্তোলন করেন।

ব্যাটিং ও বোলিংয়ে অসামান্য দক্ষতা প্রদর্শন করায় অল-রাউন্ডার মহিন্দর অমরনাথ ম্যান অব দ্য ম্যাচের পুরস্কার লাভ করেন। এ বিশ্বকাপ ক্রিকেট প্রতিযোগিতায় ম্যান অব দ্য টুর্নামেন্টের কোন ব্যবস্থা রাখা হয়নি। ভারতীয় ক্রিকেট দলকে তেমন গুরুত্বপূর্ণ মনে করা হয়নি। কিন্তু অবিশ্বাস্যভাবে তারা বিশ্বকাপের ফাইনাল-পর্বে উত্তীর্ণ হয় এবং ওয়েস্ট ইন্ডিজকে পরাভূত করে।

বিবরণ 
চূড়ান্ত খেলায় টসে হেরে ভারত ব্যাটিংয়ে নামে। ওয়েস্ট ইন্ডিজের বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত, মহিন্দর অমরনাথ অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ কিছুটা আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। ভারতীয় ইনিংসে শ্রীকান্ত, সন্দ্বীপ পাতিল এবং মদন লাল একটি করে ছক্কা হাকান।

পরবর্তীতে অনুকূল আবহাওয়া এবং পীচের সুবিধা নিয়ে সঠিকমানের বোলিংয়ের ফলে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং ক্রিকেটের ইতিহাসে সবচেয়ে বড় অঘটন ঘটায়। অমরনাথ এবং মদন লাল - উভয়েই ৩টি করে উইকেট নেন। এছাড়াও, ভারতের অধিনায়ক কপিল দেব প্রায় ২০ গজ দূর থেকে দৌঁড়িয়ে এসে ভিভ রিচার্ডসের ক্যাচ লুফে নেয়া ছিল উল্লেখযোগ্য ঘটনা। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তার অল-রাউন্ড নৈপুণ্যে বিচারকদের বিবেচনায় তাকে ম্যান অব দ্য ম্যাচের পুরস্কার প্রদান করা হয়।

তথ্যসূত্র

বহিঃসংযাগ 
 ১৯৮৩ ক্রিকেট বিশ্বকাপ ক্রিকইনফো থেকে

১৯৮৩ ক্রিকেট বিশ্বকাপ
১৯৮৩ ক্রিকেট বিশ্বকাপ ফাইনাল

১৯৮৩ ক্রিকেট বিশ্বকাপ ফাইনাল (ইংরেজি: 1979 Cricket World Cup Final) ২৫ জুন, ১৯৮৩ তারিখে লন্ডন নগরীর লর্ডসে অনুষ্ঠিত হয়। আইসিসি ক্রিকেট বিশ্বকাপ প্রতিযোগিতার ফাইনাল খেলাটি লর্ডস ক্রিকেট গ্রাউন্ডে তৃতীয়বারের মতো অনুষ্ঠিত হয়। এ বিশ্বকাপ ক্রিকেটের ফাইনালে গত আসরের ন্যায় আবারো ওয়েস্ট ইন্ডিজ অংশগ্রহণ করে। এবার তারা ভারতের বিরুদ্ধে প্রতিদ্বন্দ্বিতা করে। কিন্তু ভারতীয় দলের কাছে ৪৩ রানের স্বল্প ব্যবধানে নাটকীয়ভাবে পরাজিত হয় ওয়েস্ট ইন্ডিজ। নতুন চ্যাম্পিয়ন হিসেবে প্রথমবারের মতো ভারতীয় দলের অধিনায়ক কপিল দেব প্রুডেন্সিয়াল ট্রফি উত্তোলন করেন।

ব্যাটিং ও বোলিংয়ে অসামান্য দক্ষতা প্রদর্শন করায় অল-রাউন্ডার মহিন্দর অমরনাথ ম্যান অব দ্য ম্যাচের পুরস্কার লাভ করেন। এ বিশ্বকাপ ক্রিকেট প্রতিযোগিতায় ম্যান অব দ্য টুর্নামেন্টের কোন ব্যবস্থা রাখা হয়নি। ভারতীয় ক্রিকেট দলকে তেমন গুরুত্বপূর্ণ মনে করা হয়নি। কিন্তু অবিশ্বাস্যভাবে তারা বিশ্বকাপের ফাইনাল-পর্বে উত্তীর্ণ হয় এবং ওয়েস্ট ইন্ডিজকে পরাভূত করে।

বিবরণ 
চূড়ান্ত খেলায় টসে হেরে ভারত ব্যাটিংয়ে নামে। ওয়েস্ট ইন্ডিজের বিশ্বসেরা বোলিং আক্রমণের মুখে পড়ে দলটি মাত্র ১৮৩ রানে অল-আউট হয়ে যায়। কৃষ্ণমাচারী শ্রীকান্ত, মহিন্দর অমরনাথ অ্যান্ডি রবার্টস, ম্যালকম মার্শাল, জোয়েল গার্নার এবং মাইকেল হোল্ডিংয়ের বোলিং আক্রমণ কিছুটা আটকাতে পেরেছিলেন। নিচের সারির ব্যাটসম্যানের অংশগ্রহণে ৫৮.৪ ওভার পর্যন্ত খেলতে পেরেছিল ভারত। ভারতীয় ইনিংসে শ্রীকান্ত, সন্দ্বীপ পাতিল এবং মদন লাল একটি করে ছক্কা হাকান।

পরবর্তীতে অনুকূল আবহাওয়া এবং পীচের সুবিধা নিয়ে সঠিকমানের বোলিংয়ের ফলে ওয়েস্ট ইন্ডিজের বিশ্বখ্যাত ব্যাটিং লাইন-আপ ভেঙ্গে পড়ে। গত দুইবারের বিশ্বকাপ জয়ী ওয়েস্ট ইন্ডিজ দল মাত্র ১৪০ রানে অল-আউট হয়ে যায়। ফলে, ভারত ৪৩ রানে বিজয়ী হয় এবং ক্রিকেটের ইতিহাসে সবচেয়ে বড় অঘটন ঘটায়। অমরনাথ এবং মদন লাল - উভয়েই ৩টি করে উইকেট নেন। এছাড়াও, ভারতের অধিনায়ক কপিল দেব প্রায় ২০ গজ দূর থেকে দৌঁড়িয়ে এসে ভিভ রিচার্ডসের ক্যাচ লুফে নেয়া ছিল উল্লেখযোগ্য ঘটনা। মহিন্দর অমরনাথ সুনিয়ন্ত্রিত বোলিং করে ৭ ওভারে মাত্র ১২ রান দেন। তার অল-রাউন্ড নৈপুণ্যে বিচারকদের বিবেচনায় তাকে ম্যান অব দ্য ম্যাচের পুরস্কার প্রদান করা হয়।

স্কোরকার্ড

ভারতীয় ইনিংস 

উইকেট পতন ১-২ (গাভাস্কার), ২-৫৯ (শ্রীকান্ত), ৩-৯০ (অমরনাথ), ৪-৯২ (শর্মা), ৫-১১০ (কপিল), ৬-১১১ (আজাদ), ৭-১৩০ (বিনি), ৮-১৫৩ (পাতিল), ৯-১৬১ (মদন), ১০-১৮৩ (কিরমানী)

ওয়েস্ট ইন্ডিজের ইনিংস 

উইকেট পতন ১-৫ (গ্রীনিজ); ২-৫০ (হেইন্স), ৩-৫৭ (রিচার্ডস), ৪-৬৬ (গোমস), ৫-৬৬ (লয়েড), ৬-৭৬ (বাক্কাস), ৭-১১৯ (ডুজন), ৮-১২৪ (মার্শাল), ৯-১২৬ (রবার্টস), ১০-১৪০ (হোল্ডিং)

তথ্যসূত্র 

ইংল্যান্ডে ক্রীড়া প্রতিযোগিতা
১৯৮৩-তে ক্রিকেট
১৯৮৩-তে ইংল্যান্ড
১৯৮০-৮১ থেকে ১৯৮৫-তে আন্তর্জাতিক ক্রিকেট প্রতিযোগিতা
১৯৬৯ থেকে ২০০০-তে ইংরেজ ক্রিকেট মৌসুম
ক্রিকেট বিশ্বকাপ ফাইনাল
১৯৮৩-এ ক্রিকেট
১৯৮৩-এ ইংরেজ ক্রিকেট
১৯৮০-৮১ থেকে ১৯৮৫ আন্তর্জাতিক ক্রিকেট প্রতিযোগিতা
স্বাগতিক লন্ডনে আন্তর্জাতিক ক্রীড়া প্রতিযোগিতা
লর্ডস ক্রিকেট গ্রাউন্ড
লন্ডনে ক্রিকেট
মদনমোহন তর্কালঙ্কার

মদনমোহন তর্কালঙ্কার (জন্ম: ১৮১৭ – মৃত্যু: ৯ মার্চ, ১৮৫৮) ভারতীয় উপমহাদেশের ঊনবিংশ শতাব্দীর অন্যতম পণ্ডিত ব্যক্তিত্ব যিনি লেখ্য বাংলা ভাষার বিকাশে বিশেষ অবদান রেখে গেছেন। তিনি বাংলার নবজাগরণের অন্যতম অগ্রদূত হিসাবেও পরিগণিত। তিনি পশ্চিমবঙ্গের ফোর্ট উইলিয়াম কলেজের অধ্যাপক ছিলেন এবং বাল্যশিক্ষার জন্য একাধিক পাঠ্যপুস্তক রচনা করেন।

জন্ম ও পারিবারিক পরিচয় 
তিনি ১৮১৭ খ্রিষ্টাব্দে নদীয়া জেলায় বেথুয়াডহরী, নাকাশীপাড়ার বিল্বগ্রামে এক হিন্দু ব্রাহ্মণ পরিবারে জন্মগ্রহণ করেন। তাঁর পিতার নাম রামধন চট্টোপাধ্যায় মাতার নাম বিশ্বেশ্বরী দেবী ৷ তার দুই সন্তান ছিল যাদের নাম ভুবনমালা ও কুন্দমালা ছিল।

শিক্ষা জীবন 
তিনি সংস্কৃত কলেজের শিক্ষাগ্রহণ করেছিলেন, সেখানে তিনি ঈশ্বরচন্দ্র বিদ্যাসাগরের সহপাঠী ছিলেন। তিনি পরবর্তীতে কলকাতা প্রেসিডেন্সি কলেজের শিক্ষা গ্রহণ করেন।

কর্ম জীবন 
তিনি ফোর্ট উইলিয়াম কলেজের সাহিত্য বিভাগের অধ্যাপক ছিলেন। পরবর্তীতে ১৮৫০ খ্রিষ্টাব্দের নভেম্বরে তিনি মুর্শিদাবাদ জেলার বিচারক নিযুক্ত হন। তিনি ১৮৫৫ খ্রিষ্টাব্দের ডিসেম্বরে মুর্শিদাবাদের এবং ১৮৫৬ খ্রিষ্টাব্দে কান্দির ডেপুটি ম্যাজিস্ট্রেট নিযুক্ত হয়েছিলেন।

সমাজ সংস্কারক 
তিনি ছিলেন 'হিন্দু বিধবা বিবাহ' প্রথার অন্যতম উদ্যোক্তা। ১৮৫৭ সালে প্রথম বিধবা বিবাহ হয়। ওই বিয়ের পাত্র শ্রীশচন্দ্র বিদ্যারত্ন এবং পাত্রী ছিলেন কালীমতি। তাঁদের দুজনের সন্ধান ও যোগাযোগ করিয়ে দেওয়ার ব্যাপারে মদনমোহন তর্কালঙ্কার ছিলেন অন্যতম।। স্ত্রী শিক্ষার প্রসারে তার অবদান অনস্বীকার্য। ১৮৪৯ এ বেথুন কর্তৃক হিন্দু মহিলা স্কুল প্রতিষ্ঠিত হলে নিজের দুই মেয়েকে সেখানে ভর্তি করেন। নিজে বিনা বেতনে এই স্কুলে বালিকাদের শিক্ষা দিতেন। ১৮৫০ সালে সর্বশুভকরী পত্রিকায় স্ত্রী শিক্ষার পক্ষে একটি যুগান্তকারী প্রবন্ধও লেখেন। ।

প্রণীত গ্রন্থাবলী 
মদনমোহন তর্কালঙ্কার বাংলা ভাষায় শিক্ষা বিস্তারের জন্য যথেষ্ট শ্রম ব্যয় করেন। তাঁর রচিত শিশুশিক্ষা গ্রন্থটি ঈশ্বরচন্দ্র রচিত "বর্ণপরিচয়" গ্রন্থটিরও পূর্বে প্রকাশিত হয়। তিনি 'শিশুশিক্ষা' পুস্তকটির 'প্রথম ভাগ' ১৮৪৯ সালে এবং 'দ্বিতীয় ভাগে' ১৮৫০ সালে প্রকাশ করেন। পরবর্তীতে পুস্তকটির 'তৃতীয় ভাগ' এবং 'বোধোদয়' শিরোনামে 'চতুর্থ ভাগ' প্রকাশিত হয়। 'বাসব দত্তা' ও 'রসতরঙ্গিনী' নামে তাঁর দুটি গ্রন্থ ছাত্রাবস্থায় রচিত হয়।
 
তাঁর রচিত 'আমার পণ' কবিতাটি বাংলাদেশে দ্বিতীয় শ্রেণির শিক্ষার্থীদের বাংলা পাঠ্যবইয়ের অন্যতম একটি পদ্য। তাঁর বিখ্যাত কিছু পংক্তির মধ্যে রয়েছে: ‘পাখী সব করে রব, রাতি পোহাইল’; ‘সকালে উঠিয়া আমি মনে মনে বলি, সারা দিন আমি যেন ভালো হয়ে চলি’; ‘লেখাপড়া করে যে/ গাড়ি ঘোড়া চড়ে সে’

তিনি ১৪টি সংস্কৃত বই সম্পাদনা করেন।
তাঁর উল্লেখযোগ্য গ্রন্থসমূহের মধ্যে রয়েছে:
 রসতরঙ্গিণী (১৮৩৪) 
 বাসবদত্তা (১৮৩৬)
 শিশু শিক্ষা - তিন খণ্ড (১৮৪৯ ও ১৮৫৩)

মৃত্যু 
১৮৫৮ খ্রিষ্টাব্দে ৯ মার্চ কান্দিতে কলেরা রোগে ভুগে তিনি মৃত্যু বরণ করেন।

আরও দেখুন 
 ফোর্ট উইলিয়াম কলেজ
 বাংলার নবজাগরণ
 বাংলা বর্ণমালার ইতিহাস
 ঈশ্বরচন্দ্র বিদ্যাসাগর

তথ্যসূত্র

বহিঃসংযোগ 

১৮১৭-এ জন্ম
১৮৫৮-এ মৃত্যু
বাঙালি লেখক
বাঙালি শিক্ষাবিদ
বাঙালি সমাজ সংস্কারক
বাংলার নবজাগরণ
বাংলার নবজাগরণের সঙ্গে যুক্ত ব্যক্তি
নদিয়া জেলার ব্যক্তি
সংস্কৃত কলেজের প্রাক্তন শিক্ষার্থী
বাঙালি পণ্ডিত
১৯শ শতাব্দীর বাঙালি কবি
বৈষম্যের বিরুদ্ধে আন্দোলনকারী ব্রাহ্মণ
অজানা-গুরুত্বপূর্ণ জীবনী নিবন্ধ
আরাফাতের দিন

{{Infobox Holiday
|holiday_name  = আরাফাত দিবস
'|official_name = 
|nickname      = তওবা করার দিবস / ক্ষমা প্রর্থণার দিবস
|ends          = ৯ই জ্বিলহজ্জ্ব
| image         = Pilgrims cover Arafat's roads, plains and mountain - Flickr - Al Jazeera English.jpg
| caption       = মক্কার আরাফাহ পর্বতে হজ্জ্বযাত্রীরা
|observances   = নামাজ, রোজা, তাওয়াফ
|type          = ইসলামিক
|significance  = মোহাম্মদ সাল্লাল্লাহু 'আলাইহি ওয়াসাল্লাম-এর বিদায় ভাষন-এর স্মারক ও ইসলামের পরিপূর্ণতার নিদর্শণ। মক্কায় হজ্জ্ব উপলক্ষে আগত হজ্জ্ব যাত্রীদের শেষ ধর্মীয় কার্যক্রম। মুসলিমদের পাপের জন্য ক্ষমা প্রর্থনা করার দিন।
|relatedto     = ঈদ-উল-আযহা, সর্ববৃহৎ মুসলিম ধর্মীয় উৎসব, আরাফাত দিবসের পরবর্তী দিবসে পালিত হয়
|date2006      = ডিসেম্বর ২৯
|date2007      = ডিসেম্বর ১৯
|date2008      = ডিসেম্বর ৭
|date2009      = নভেম্বর ২৬
|date2010      = নভেম্বর ১৫
|date2011      = নভেম্বর ৫
|date2012      = অক্টোবর ২৫
|date2013      = অক্টোবর ১৪
|date2014      = অক্টোবর ৩ 
|date2015      = সেপ্টেম্বর ২৩
|date2016      = সেপ্টেম্বর ১১
}}আরাফাতের দিন বা আরাফার দিন''' () ইসলামের একটি পবিত্র দিন যেটি এই ধর্মের পরিপূর্ণতা লাভের দিবস হিসেবে পরিচিত। এই দিনটি ইসলামিক চন্দ্র পঞ্জিকা অনুসারে জিলহজ মাসের ৯ তারিখে সংগঠিত হয়, যা রমজান মাস শেষ হওয়ার প্রায় ৭০ দিন পর ঘটে। এই দিনটির শেষ ভাগে, মুসলিম হজ্জ্ব যাত্রীরা মিনা থেকে যাত্রা করে নিকটবর্তী পাহাড়ের সন্নিকটবর্তী-সমভূমি আরাফাতের ভূমিতে এসে উপস্থিত হন। এই দিনটিতেই মুহাম্মদ (স.) তার জীবনের শেষ বছর বিদায় ভাষন দিয়েছিলেন।

এই কথা বলা হয়ে থাকে যে, একজন বিশ্বাসী যদি এই দিন রোজা রাখে তবে তার পূর্বের বছরের এবং পরবর্তী বছরের পাপ হতে মুক্তি পায়।

হাদীসের উদ্ধৃতি অনুসারে 

সহীহ মুসলিম শরীফে আয়িশা কর্তৃক বর্ণিত আছে, নবী মুহাম্মদ বলেছেন:

গ্রেগরিয়ান ক্যালেন্ডারে আরাফাতের দিবস 

যদিও ইসলামিক ক্যালেন্ডার হিসেবে আরাফাতের দিবস একই থাকে কিন্তু গ্রেগরিয়ান ক্যালেন্ডার অনুসারে এটি পরিবর্তীত হয়; কারণ ইসলামিক ক্যালেন্ডার একটি চন্দ্র ক্যালেন্ডার আর গ্রেগরিয়ান ক্যালেন্ডার একটি সৌর ক্যালেন্ডার। আন্তর্জাতিক তারিখ রেখা অনুসারে অঞ্চল ভেদে চাঁদের দর্শনের ভিন্নতার প্রেক্ষিতে প্রতি বছর আরাফাতের দিবস অন্যান্য ইসলামিক দিবসগুলোর ন্যায় দুটি ভিন্ন গ্রেগরিয়ান তারিখে বিশ্বের বিভিন্ন অঞ্চলে পালিত হয়ে থাকে। যদিও কোনো কোন দেশে আঞ্চলিক সময়সূচীর পরিবর্তে সৌদী আরবের সময়ানুসারে দিবসটি পালিত হয়ে থাকে।

 ২০০৬: ডিসেম্বর ২৯
 ২০০৭: ডিসেম্বর ১৯
 ২০০৮: ডিসেম্বর ৭
 ২০০৯: নভেম্বর ২৬
 ২০১০: নভেম্বর ১৫
 ২০১১: নভেম্বর ৫
 ২০১২: অক্টোবর ২৫
 ২০১৩: অক্টোবর ১৪
 ২০১৪: অক্টোবর ৩
 ২০১৫: সেপ্টেম্বর ২৩
 ২০১৬: সেপ্টেম্বর ১১
 ২০১৭ঃ সেপ্টেম্বর ১
 ২০১৮ঃ আগস্ট ২১
 ২০১৯ঃ আগস্ট ১১
 ২০২০ঃ জুলাই ৩১
 ২০২১ঃ জুলাই ২০
 ২০২২ঃ জুলাই ৯
 ২০২৩ঃ জুন ২৮
 ২০২৪ঃ জুন ১৬
 ২০২৫ঃ জুন ৬

আরও দেখুন 
 হজ্জ্ব
 ঈদ-উল-ফিতর
 মুসলমানদের ছুটির দিন
 আরবীতে ইসলামিক শব্দগুচ্ছের তালিকা

তথ্যসূত্র

বহি:সংযোগ 
 আরাফাত দিবসএর গুরুত্ব
 'আরাফাত দিবস' সম্পর্কিত একটি প্রবন্ধ

ইসলামি পবিত্র দিন
ইসলামি পরিভাষা
বাংলাদেশ ও ভারতের মধ্যকার একদিনের আন্তর্জাতিক ক্রিকেট ম্যাচের তালিকা

ভারত এবং বাংলাদেশ ক্রিকেট দল একে অপরের বিরুদ্ধে ১৯৮৮ সাল থেকে ওডিআই ম্যাচ খেলে আসছে। দুইটি দল ৩০ সেপ্টেম্বর ২০১৬ তারিখ পর্যন্ত ৩৩ বার মুখোমুখি হয়েছে, যার মধ্যে ভারত জিতেছে ২৬টি ম্যাচ এবং বাংলাদেশ জিতেছে ৫টি ম্যাচ। বাকি দুটি ম্যাচের একটি পরিত্যক্ত, আরেকটিতে ফলাফল হয়নি।

ফলাফলের সংক্ষিপ্ত বিবরণ

ম্যাচের তালিকা

বাংলাদেশে

ভারতে

নিরপেক্ষ ভেন্যুতে

আরও দেখুন 

 বাংলাদেশ জাতীয় ক্রিকেট দল
 ভারত জাতীয় ক্রিকেট দল
 বাংলাদেশ ও ভারতের মধ্যকার টেস্ট ম্যাচের তালিকা
 বাংলাদেশ ও ভারতের মধ্যকার টুয়েন্টি২০ আন্তর্জাতিক ক্রিকেট খেলার তালিকা

তথ্যসূত্র 

একদিনের আন্তর্জাতিক ক্রিকেটের রেকর্ডসমূহ
ক্রিকেট সম্পর্কিত তালিকা
আন্তর্জাতিক ক্রিকেটে বাংলাদেশ
আন্তর্জাতিক ক্রিকেটে ভারত
 একদিনের আন্তর্জাতিক ক্রিকেট
ভারতীয় ক্রিকেট তালিকা
মুসলমানদের ছুটির দিন

ঈদুল ফিত্‌র, রমজান এবং ঈদুল আজহা - এই তিনটিই প্রধান মুসলিমদের ছুটির দিন। ঈদুল ফিত্‌র রমজান (মাসব্যাপী আহার বর্জন)-এর শেষে পালিত হয় এবং মুসলমানরা এসময় সাধারণত: যাকাত (দান) প্রদান করে। ঈদুল আযহা হজ্জ্ব (মক্কায় বার্ষিক তীর্থগমন)-এর শেষে পালিত হয় এবং মুসলিমরা এতে একটি পশুকে উৎসর্গ করে ও তার মাংস পরিবার, স্বজন এবং দরিদ্রদের মাঝে বণ্টন করে দেয়।

সকল ইসলামিক দিবস চন্দ্র দিনপঞ্জি অনুসারে পালিত হয় এবং এটি সৌর ক্যালেন্ডরের সাথে সামঞ্জস্য রেখে পরিবর্তীত হয়। ইসলামিক ক্যালেন্ডরে ১২ মাস এবং ৩৫৪ বা ৩৫৫ দিন রয়েছে।

ঈদের ছুটি

অন্যান্য উপলক্ষ

আশুরার দিন

শবে মিরাজ

শবে কদর

ধর্মীয় চর্চা

রোজা

হজ্জ

হজ্জ

ওমরাহ

উৎসবের তালিকা

পঞ্জিকা

তথ্যসূত্র

বহিঃসংযোগ 
 The Umm al-Qura Calendar of Saudi Arabia (with date converter valid from 1937 to 2077)
 The Islamic Calendar/Hijri Calendar for Makkah 
 Eid ul Adha
 The Muslim Holidays portal

ধর্মীয় পবিত্র দিন
ইসলামি পবিত্র দিন
রমজান
ইসলাম
মনোব্যাধি

মনোব্যাধি বা সাইকোসিস () শব্দটি সাধারণত গুরুতর মানসিক রোগ বা উন্মত্ততা বোঝাতে ব্যবহার করা হয়। সাধারণত এরকম মানসিক রোগীদের বিচারবোধ, ইচ্ছাশক্তি ও কর্মক্ষমতার গুরুতর গোলযোগ ঘটে থাকে। উপসর্গের তীব্রতা এবং সংশোধনী শিক্ষা গ্রহণে অপরাগতা এই মানসিক রোগের প্রধান বৈশিষ্ট্য।

সিগমুন্ড ফ্রয়েড মনে করতেন সাইকোসিস রোগীদের মনোজগত বাস্তবতা থেকে ভিন্ন। আরেকটি মানসিক রোগ নিউরোসিস সাইকোসিস থেকে ভিন্ন কারণ নিউরোসিস মূলত যৌনপ্রবৃত্তির তাড়না () ও তদীয় নিয়ন্ত্রণকারী শক্তির () অবচেতন দ্বন্দ্ব থেকে উদ্ভূত। কার্যত নিউরোসিসের ক্ষেত্রে এই নিয়ন্ত্রণকারী শক্তিই প্রাধান্য বিস্তার করে। বাস্তবে অবশ্য সাইকোসিস এবং নিউরোসিসের মাত্রাগত পার্থক্য কম। সাইকোসিসের রোগীরা মিথ্যা বিশ্বাস () এবং দৃষ্টিভ্রমে (হ্যালুসিনেশন) () ভুগে থাকে। এজন্য আইনের দৃষ্টিতে এদের কর্মকাণ্ডের জন্য এরা দায়ী নয় বলে মনে করা হয়।

সাইকোসিসের শ্রেণিবিভাগ 
সাইকোসিস বিভিন্ন ধরনের হতে পারে। নিচে এর কিছু ধরন তুলে ধরা হলো।:
 স্কিটসোফ্রিনিয়া (schizophrenia)
 স্কিটসোফ্রিনিফর্ম সমস্যা
 বাইপোলার ব্যাধি (bipolar disorder)
 স্কিটসোঅ্যাফেক্টিভ ডিযওর্ডার(schizoaffective disorder)
 সাইকোসিস-জনিত বিষাদ (depression with psychotic features)
 ওষুধ-জনিত সাইকোসিস (drug-induced psychosis)
 অরগ্যানিক সাইকোসিস (organic psychosis)
 সংক্ষিপ্ত সাইকোটিক সমস্যা ()
 ভ্রম (delusion)

লক্ষণ ও উপসর্গ 
সাইকোসিসে আক্রান্তদের সমস্যাগুলোর মধ্যে দৃষ্টিভ্রম (hallucination), ভ্রম (delusion), ক্যাটাটোনিয়া (catatonia), চিন্তার বিশৃঙ্খলা (thought disorder) দেখা যায়। এছাড়া এদের মধ্যে সামাজিক পরিমিতি বোধ হ্রাস পায়।

দৃষ্টিভ্রম 
দৃষ্টিভ্রম বা hallucination হল সাধারণভাবে অস্বাভাবিক উপলব্ধি। এটি কোনো অলীক বস্তু দেখা সম্পর্কে মিথ্যা উপলব্ধি। কোনো মানসিক রোগীর ক্রমাগত দৃষ্টিভ্রম হতে থাকে। একই সাথে অনেক ধরনের জিনিস দেখা সম্ভব এই রোগে। বলা হয়ে থাকে আমরা স্বপ্নে আসলে এরকম অসংখ্য দৃষ্টিভ্রমের শিকার হই। তবে, অবশ্যই সেটি কোনো রোগের উপসর্গ নয়।

ভ্রম 
ভ্রম বা delusion হল মিথ্যা বিশ্বাস। অর্থাৎ এমন কোনো বিশ্বাস যা সমাজের সবাই মিথ্যা হিসেবে জানে এবং সেটির বিপরীতে সকলের কাছেই প্রমাণ আছে। তবে এটির সাথে প্রাতিষ্ঠানিক ধর্মে বা প্রাতিষ্ঠানিক কোন আদর্শে বিশ্বাসের সাথে কোন সম্পৃক্ততা নেই। ভ্রমের উদাহরণ: রোগীর মনে হতে পারে  রোগীর আপনজন রোগীকে ঠকাচ্ছে, অথচ তেমন কোনো সম্ভাবনাই নেই বা তেমন মনে হবার কোনো কারণই নেই (delusional jealousy)। আবার রোগী একটি সাধারণ বিষয়কে অস্বাভাবিক একটি বিষয়কে প্রতিষ্ঠা করতে ব্যবহার করতে পারে (delusion of reference); ইত্যাদি।

ক্যাটাটোনিয়া 
ক্যাটাটোনিয়া বা catatonia হল পেশী নিয়ন্ত্রণে অক্ষমতা। মানসিক রোগীরা এক্ষেত্রে শরীরের বিভিন্ন প্রত্যঙ্গ কোনো কারণ ছাড়াই নাড়াতে থাকে। ৫-৯ শতাংশ মানসিক রোগীর এই সমস্যা থাকে।

চিন্তার বিশৃঙ্খলা 
চিন্তায়, অনুভবে এবং আচরণের অস্বাভাবিকতা হল চিন্তার বিশৃঙ্খলা বা thought disorder। এটি সাধারণত স্কিটসোফ্রিনিয়া এবং সাইকোসিসের গুরুত্বপূর্ণ লক্ষণ। শৈশবে এবং বয়ঃসন্ধিকালে যদি চিন্তার বিশৃঙ্খলা দেখা যায় তাহলে সেটি আজীবন থাকে। তবে, কাজের চাপে বা মানসিক চাপে যদি এই সমস্যা হয় তবে সেটি বেশি সমস্যার।

আরও দেখুন 
 অস্বভাবী মনোবিজ্ঞান
 গাঁজা
 মানসিক রোগ
 নিউরোসিস

তথ্যসূত্র

বহিঃসংযোগ 
 psychosis-bipolar.com - For persons afflicted, relatives and professionals: information, trialog, interactive therapy portal
 Understanding psychotic experiences from mental health charity Mind

মনোবিজ্ঞান
গ্রিক ঋণকৃত শব্দসমূহ
মানসিক রোগ
মানসিক রোগের চিকিৎসা
বাতুলতা